
Nu au solutii. UE ne obliga sa consumam energie doar cand produc 
regenerabilele 


Consumul de energie, dupa cum bate vantul 


Principala metoda de flexibilitate, care sa contracareze intermitenta energiei 
produsa de regenerabile, este sa consumam doar cand acestea produc. 
Concluzia se regaseste intr-un raport al Agentiei pentru Cooperarea Autoritatilor 
de Reglementare din Domeniul Energiei (ACER) din UE, care admite ca, in fata 
exploziei din piata a fotovoltaicelor si eolienelor, nu prea exista solutii viabile. 


Fluctuatiile in generarea energiei din fotovoltaice si eoliene (VRE) pun un stres foarte 
mare pe sistem, tocmai de aceea este nevoie de o dublare a resurselor de flexibilitate 
pentru a mentine echilibrul, atentioneaza intr-un raport de analiza Agentia pentru 
Cooperarea Autoritatilor de Reglementare din Domeniul Energiei (ACER) din UE. 


,Flexibilitate” inseamna capacitatea sistemului de energie interconectat al UE de a 
gestiona, cu toate resursele sale conectate, variabilitatea si incertitudinea producerii de 
energie electrica si modele de consum in intervalele de timp relevante. Cererea de 
flexibilitate va creste brusc pe baze zilnice (de 2,4 ori), saptamanal (de 1,8 ori) si anuale 
(de 1,3 ori), comparativ cu 2021, sustine ACER. Agentia considera ca solutiile de 
flexibilitate nu trebuie sa constea doar in stocare si interconectare intre statele UE, ci in 
special in adaptarea comportamentului de consum. 


Astfel, prin implementarea contoarelor inteligente, populatia si agentii economici vor 
trebui s4 consume energie doar cand regenerabilele produc foarte mult si sa stopeze 
consumul cand exist un deficit. "In prima jumatate a anului 2023, unele piete angro 
europene au inregistrat de doua ori mai multe evenimente de preturi negative la energie 
electrica ca in aceeasi perioada din 2022. Aceste preturi se intampla in situatii de exces 
de VRE, de exemplu, atunci cand o crestere a vantului de vara coincide cu varful de 
generare solara si cu cerere scazuta”, se arata in raportul ACER. 


Compromisuri majore 


Realizarea unui sistem energetic sigur si decarbonizarea in acelasi timp necesita totusi o 
politica puternica de angajament, coordonare si o intelegere aprofundata a 
compromisurilor, considera ACER. Reteaua electrica europeana trebuie sa fie echipata cu 
o gama bine calibrata a resurselor de flexibilitate in acest deceniu pentru a se asigura ca 
sistemul poate face fata fluctuatiilor cererii si ofertei pe termen scurt, mediu si lung. 
Agentia cere statelor UE sa maximizeze interconectarea, pentru a beneficia pe deplin de 
avantajele partajarii energiei curate si de resursele de flexibilitate, eliberand, totodata, cel 
putin 70% din capacitatea retelei pentru a o face disponibila pentru comertul 
transfrontalier. 


"Trebuie furnizate semnale de pret, prin facturile de energie si contoarele inteligente 
(inclusiv tarifarea carbonului si tarifele pentru timpul de utilizare), care informeaza 
consumatorii asupra costului real al energiei electrice si pot declansa schimbarea 
comportamentului si adoptarea de noi modele de afaceri, ca raspuns la perioadele de 
penurie si surplus. Expunerea gospodariilor la preturi ar trebui sa fie adaptata 
preferintelor lor de risc”, se precizeaza in raportul ACER. 


Probleme nerezolvate 


Dincolo de provocarea flexibilitatii, electrificarea rapida din surse regenerabile se refera si 
la preocupari cu privire la functionarea sistemului (de exemplu, scaderea inertiei), 
disponibilitatea materiei prime, reciclabilitatea tehnologiilor si impactul asupra 
ecosistemelor (cum ar fi utilizarea terenurilor), semnaleaza ACER. Pe de alta parte, in 
situatia de deficit VRE, reducerea cererii va deveni deosebit de eficienta. “O reducere 
similara cu masurile de economie de energie introduse in iarna anului 2022/2023 ar 
atenua deficitul VRE prin 


231 TWh/an, care este egal cu productia anuala a 37 de centrale termice cu sarcina de 
baz& sau consumul total de energie electricd al Spaniei in 2022. In viitor, situatiile de 
deficit VRE vor deveni esentiale pentru planificarea resurselor, asa cum, daca nu sunt 
gestionate corect, ele reprezinta un risc pentru securitatea aprovizionarii”, se mai arata in 
raportul ACER. 

